Instytut Adama Mickiewicza

Sefydliad yw Instytut Adama Mickiewicza, ('Sefydliad Adam Mickiewicz') a ariennir gan Weinyddiaeth Diwylliant a Threftadaeth Genedlaethol Gwlad Pwyl, ac sydd â'i bencadlys yn ulica Mokotowska 25 (Palas Siwgr) yn Warsaw. Fe'i hadwaenir yn flaenorol fel Centrum Międzynarodowej Współpracy Kulturalnej Instytut Adama Mickiewicza ('Canolfan Cydweithrediad Diwylliannol Rhyngwladol Sefydliad Adam Mickiewicz')

Wedi'i enwi ar ôl y bardd cenedlaethol Pwylaidd, Adam Mickiewicz (1798–1855), ei nod yw hyrwyddo'r iaith Bwyleg a diwylliant Pwylaidd dramor.Adam Mickiewicz Institute: About us  Mae'r sefydliad yn cynnal gwefan o'r enw "culture.pl", a sefydlwyd ar 1 Mawrth 2000, sydd bellach yn bedair-ieithog (Pwyleg, Saesneg, Rwseg ac Wcreineg).

Gweithgareddau
Yn ogystal â nifer fawr o feirdd, traethodyddion, llenorion, cyfieithwyr, arlunwyr cysylltiedig; beirniaid llenyddol, cerdd, a ffilm; a churaduron, mae'r Sefydliad yn cynnwys Barbara Schabowska, y Cyfarwyddwr (y cyntaf oedd Krzysztof Olendzki a Paweł Potoroczyn), yn ogystal â thri dirprwy gyfarwyddwr a nifer o reolwyr prosiectau a rhaglenni allweddol.

Yn ogystal â Sefydliad Adam Mickiewicz a noddir gan y Weinyddiaeth Ddiwylliant, mae Sefydliadau Diwylliannol Pwylaidd, a noddir gan Weinyddiaeth Materion Tramor Gwlad Pwyl, mewn dros 22 o ddinasoedd tramor mawr, gan gynnwys Berlin, Bratislava, Budapest, Bucharest, Düsseldorf, Kyiv, Leipzig, Llundain, Minsg, Mosgo, Dinas Efrog Newydd, Paris, Prâg, Rhufain, St Petersburg, Sofia, Stockholm, Tel Aviv, Fienna, a Vilnius.

Tra bod Sefydliad Adam Mickiewicz yn cydweithio'n aml â'r Sefydliadau Diwylliannol Pwylaidd, mae pob sefydliad yn annibynnol ar ei gilydd ac yn cael ei noddi gan weinidogaeth lywodraethol Bwylaidd wahanol.Polish Cultural Institutes around the world – arranged according to cities in an alphabetical order. Internet Archive. Retrieved May 9, 2013.

 Prosiectau 
Mae'r Sefydliad wedi cynllunio dros 400 o fentrau diwylliannol fel rhan o'r Rhaglen Lywodraethol Amlflwydd "Niepodległa". Mae'r Sefydliad yn rhoi gwybod am ei weithgareddau ar broffiliau ar Youtube, cyfryngau cymdeithasol (gan gynnwys Facebook a Twitter).

 Polska 100  – i nodi canmlwyddiant annibyniaeth Gwlad Pwyl gan lawer o weithgareddau mewn chwe maes: cerddoriaeth, dylunio, celfyddydau gweledol, ffilm, theatr, a thechnolegau newydd.
 I, CULTURE Orchestra – prosiect cerddorol i gerddorion ifanc o Wlad Pwyl, Armenia, Azerbaijan, Belarws, Georgia, Hwngari, Moldofa a Wcráin.
 Digital Culture  – i gefnogi presenoldeb rhyngwladol artistiaid digidol Pwylaidd (mae'r gynhadledd Diwylliannau Digidol ymhlith gweithgareddau eraill ar y trac hwn).
 Polska Design Programme 
 Don`t Panic! We`re from Poland  – yn hyrwyddo cerddoriaeth Bwylaidd gyfoes dramor

 Oriel 

Sefydliadau tebyg
Mae Instytut Adama Mickiewicza yn debyg i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr (gydag Etxepare Euskal Institutua) a'r Catalaniaid (gyda Institut Ramon Llull) yw'r unig ddau genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

Gweler hefyd
 Rhestr o sefydliadau hyrwyddo iaith a diwylliant ryngwladol

Cyfeiriadau

Dolenni allanol
 Gwefan swyddogol
 Gwefan culture.pl pedair ieithog: Pwyleg, Wcreineg, Rwsieg, Saesneg
 Sianel youtube Instytut AM

Categori:Gwlad Pwyl
Categori:Diwylliant Gwlad Pwyl
Categori:Pwyleg
Categori:Sefydliadau 2000
Categori:Sefydliadau rhyngwladol